**NÁVRH**

**Všeobecne záväzné nariadenie č. ....... /2023**

**Obce Macov**

**o miestnom poplatku za komunálne odpady a drobné stavebné odpady**

Návrh všeobecne záväzného nariadenia bol v zmysle § 6 ods. 3 a 4 zákona č. 369/1990 Zb. o obecnom zriadení v znení neskorších prepisov:

|  |  |
| --- | --- |
| Vyvesený na úradnej tabuli obce dňa: | 30.11.2023 |
| Zverejnený na webovom sídle dňa: | 30.11.2023 |
| Dátum začatia lehoty pripomienkového konania: | 30.11.2023 |
| Pripomienky je možné zasielať:   * Písomne na adresu:   Obecný úrad Macvo,  Macov 42, 930 32 Blatná na Ostrove   * Elektronicky na adresu: [ocumacov@gmail.com](mailto:ocumacov@gmail.com) * Elektronicky slovensko.sk: Obec Macov |  |
| Dátum ukončenia lehoty pripomienkového konania: | 14.12.2023 |
| Zvesený z úradnej tabule obce dňa: |  |

Schválené všeobecne záväzné nariadenia:

|  |  |
| --- | --- |
| Na rokovaní obecného zastupiteľstva dňa: |  |
| Uznesením č.: |  |
| VZN nadobúda účinnosť dňom: |  |
| Zverejnené na webovom sídle dňa: |  |
| Vyvesené na úradnej tabuli obce dňa: |  |
| Zvesené z úradnej tabule obce dňa: |  |

**NÁVRH**

Obecné zastupiteľstvo obce Macov na základe originálneho výkonu samosprávy podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením podľa § 83 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“).

**Všeobecne záväzné nariadenie č. ....... /2023**

**Obce Macov**

**o miestnom poplatku za komunálne odpady a drobné stavebné odpady**

**§ 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až § 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Macov týmto VZN ukladá s účinnosťou od 1. 1. 2024 miestny poplatok za komunálne odpady a drobné stavebné odpady.

**§ 3**

**Predmet úpravy VZN**

1. Predmetom tohto všeobecne záväzného nariadenia je určenie náležitostí miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z. z.
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu,
4. určenie spôsobu vyrubenia a platenia poplatku,
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**§ 4**

**Sadzby poplatku**

1. Sadzbu poplatku za komunálny odpad určuje správca dane, v súlade s ust. § 78 ods. 1 a § 83 zákona o miestnych daniach, nasledovne:
2. **vo výške 0,0960 eura za osobu a kalendárny deň**,

Pre fyzickú osobu, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha, t.j. 35,04 eur za osobu na kalendárny rok

1. **vo výške 0,0245 eura za jeden liter komunálnych odpadov** pre právnickú osobu, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie a pre podnikateľa, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania, t.j.

* **110 l zberná nádoba pri dvojtýždňovej frekvencii odvozu 70,07 eur na kalendárny rok**
* **1100 l zberná nádoba pri dvojtýždňovej frekvencii odvozu 700.70€ na kalendárny rok**

1. Sadzbu poplatku za drobný stavebný odpad komunálny odpad určuje správca dane, v súlade s ust. § 78 ods. 1 písm. c) a § 83 zákona o miestnych daniach vo výške 0,06 eur za kilogram drobných stavebných odpadov bez obsahov škodlivín. V praxi sa používajú nasledovné hodnoty:

* fúrik stavebný **50 kg**
* dvojkolesový ručný vozík **100 kg**
* menší príves za malotraktor, za os. automobil s nosnosťou do 200kg **200 kg**
* príves za osobný automobil s nosnosťou nad 200kg **400 kg**

**§ 5**

**Postup obce pri vyrubení poplatku, splatnosť poplatku a spôsob zaplatenia poplatku**

* + 1. Obec v zmysle § 81 zákona č. 582/2004 Z. z. vyrubuje poplatok podľa § 4 ods. 1 písm. a) a ods. 2 tohto VZN rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
    2. Poplatok podľa § 4 ods. 1 písm. b) tohto VZN je splatný v hotovosti do pokladne obce   
       (správcu dane) najneskôr do 31. marca aktuálneho kalendárneho roka .

**§ 6**

**Vrátenie poplatku**

1. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia, a preukáže splnenie podmienok na vrátenie poplatku alebo jeho pomernej časti.
2. Podmienky pre vrátenie poplatku alebo jeho pomernej časti sú:

a) písomná žiadosť o vrátenie poplatku,

b) musí zaniknúť dôvod spoplatnenia (napr.: zrušenie trvalého, resp. prechodného pobytu, zánik práva užívania nehnuteľností, úmrtie a pod.).

3. Doklady, ktoré je pre účely vrátenia poplatku poplatník povinný predložiť obci, predstavujú najmä doklady preukazujúce vznik nároku na vrátenie, uvedené v ods. 2 písm. b) tohto VZN.

**§ 7**

**Zníženie a odpustenie poplatku**

1. Obec ustanovuje zníženie poplatku o 50 % poplatníkovi, ktorým je fyzická osoba v hmotnej núdzi, fyzická osoba staršia ako 75 rokov, držiteľ preukazu fyzickej osoby s ťažkým zdravotným postihnutím.

1. Podkladmi pre zníženie poplatku sú:
2. potvrdenie z ÚPSVaR o poberaní dávok v hmotnej núdzi,
3. preukaz ŤZP.

**§ 8**

**Zrušovacie ustanovenie**

Týmto VZN sa zrušuje všeobecne záväzné nariadenie obce Macov č. 1/2022

**§ 9**

**Záverečné ustanovenie**

Na tomto VZN obce Macov sa uznieslo obecné zastupiteľstvo obce Macov dňa ............. svojím uznesením č. ................ a toto VZN nadobúda účinnosť **1. januára 2024**.

.........................................

Mgr. Ľubomír Baka

starosta